Honkongo

Honkongo (ĉine:香港, Hēunggóng en la Kantona), estas aŭtonoma urbo apartenanta al Ĉinio sed kun aŭtonoma reg-sistemo. La loĝantaro estas ĉefe ĉina, sed brita influo estas ankoraŭ sufiĉe videbla. Ĝi sorbis homojn kaj kulturajn influojn el lokoj tiel diversaj kiel Vjetnamio kaj Vankuvero kaj ofte estas krom-nomata Monda Urbo de Azio. Honkongo estas tutmonda financa centro, kaj estis grava celloko por turistoj kaj komercistoj el la tuta mondo dum almenaŭ jarcento. Hodiaŭ ĝi estas ankaŭ grava turisma celloko por la ĉiam pli riĉa loĝantaro de kontinenta Ĉinio. Honkongo estas multe pli ol havenurbo kun plenplenaj stratoj: ĉi tiu teritorio kun siaj nubaj montoj kaj rokaj insuloj ankaŭ ofertas kamparajn pejzaĝojn kun impresaj vidoj. Granda parto de la kamparo estas klasifikita kiel Nacia Parko kaj, kvankam la urbo estas vere tre multe loĝata (7.4 milionoj da homoj en 2021), eblas ankaŭ trovi verdajn angulojn, se oni penas serĉi ilin. Honkongo havas subtropikan klimaton kun almenaŭ unu sezono, kiu kongruas kun via komforta zono. Ĝi havas unu el la plej bonaj flughavenoj de la mondo, ĝi estas la ideala unua haltejo por tiuj, kiuj iras pli profunden en Ĉinion kaj plie en Azion. == Distriktoj == == Klimato == Honkongo havas humidan subtropikan klimaton. Someroj estas kutime varmaj kaj humidaj, daŭrante de junio ĝis septembro, kun averaĝaj maksimumoj de 32° kaj minimumoj de 27°. Kelkaj aparte varmaj tagoj povas vidi somerajn temperaturojn grimpi ĝis 34 kaj 29 nokte. La humideco povas igi la somerajn temperaturojn sentiĝi multe pli varmaj, la ŝajna temperaturo estas tipe ĉirkaŭ 38 dumtage kaj 31 nokte, sed kazoj de ekstrema humideco kaj varmo povas igi ĝin sentiĝi kiel 46 kaj 38 nokte. La regiono, kiel plejparto de suda Ĉinio, estas trafita de tifonoj, kiuj kutime okazas inter junio kaj septembro, foje eĉ malfrue en oktobro. Ili malofte haltigas lokajn entreprenojn dum pli ol unu tago. Vintroj en Honkongo estas ĝenerale tre mildaj, kun temperaturoj kutime en la intervalo 10-20. Kristnasko en Honkongo estas varma kompare kun eŭropaj landoj. La ĉina Novjaro estas fifama pro malvarma kaj malseka vetero, ĉar la vintro en Honkongo emas komenciĝi milde kaj seke kaj poste fariĝi pli malvarmeta kaj malseka. Printempo en Honkongo estas de marto ĝis majo kaj aŭtuno estas de septembro ĝis novembro kun averaĝa temperaturo de ĉirkaŭ 20-25. Aŭtuno estas konsiderata pli komforta sezono, ĉar printempo emas esti pli humida kaj pluva. Kvankam plej multaj konstruaĵoj en Honkongo havas klimatizilon por trakti la someran veteron, vintra hejtado estas malpli ofta. Dum la plej malvarmaj tagoj, plej multaj lokanoj portas pli da vest-tavoloj, eĉ endome. Kelkaj pli grandaj ĉinaj restoracioj tenas la klimatizilon ŝaltita dum vintro, kaj la temperaturo en klimatizitaj butikcentroj restas la sama sendepende de la sezono aŭ vetero ekstere. == Eniri == === Per aviadilo === ==== Internacia Flughaveno de Honkongo ==== Internacia Flughaveno de Honkongo (IATA: HKG), ankaŭ konata kiel Chek Lap Kok (赤鱲角), troviĝas sur la insulo Lantau en la okcidento de Honkongo. La trajno Airport Express estas la plej rapida kaj plej komforta vojo al la urbocentro, sed ankaŭ ekzistas multaj buslinioj kaj taksioj. == Esperanto == Honkonga Esperanto-Asocio Adreso: c/o M. Fidow, City University Ac Dpt, 83 Tat Chee Ave, Kowloon Tong, Honkongo (Ĉin.) Honkonga Junulara Esperanto-Asocio Adreso: p/a 6/F, Hong Lok Bldg., 79 Marble Rd, North Point, Hong Kong, Honkongo (Ĉin.) Retadreso: bill.m.mak@gmail.com